**Greit å vite:** En emoji er et lite elektronisk bilde eller tegn. Vi bruker emojier når vi kommuniserer digitalt, som i sosiale medier, på chat eller tekst-meldinger. Ordet «emoji» kommer fra japansk. Det kan oversettes til bilde-tegn.

| **Når jeg leser …** | **da betyr det …** |
| --- | --- |
| berike, å | gjøre mer verdi-full og bedre |
| chat, en | en skriftlig samtale på en data-maskin eller en telefon |
| dø ut, å | å forsvinne / bli borte for godt |
| elektronisk | det som bygger på elektronikk (data-maskiner, radio, tv) |
| emoji, en | et lite bilde som du kan bruke i en skriftlig samtale |
| forstå, å | å skjønne, å begripe |
| generasjon z | de som er født sent på 1990-tallet til begynnelsen av 2010-tallet |
| humor, en | morsomhet, har som hensikt å skape latter |
| kommunisere, å | å være i kontakt med, å snakke (skriftlig eller muntlig) |
| kropps-språk, et | ansikts-uttrykk og bevegelser som forteller noe |
| misforståelse, en | en oppfatning som er feil |
| millennial, en | en person født på 1980-tallet eller første del av 1990-tallet, den som var ung rundt tusenår-skiftet |
| medie-viter, en | en person med høyere utdanning innen medie-vitenskap |
| nøytral | den som er u-partisk, tar ikke parti med noen |
| spøke-full | morsom tone, humoristisk |
| u-kul | det motsatte av kul |

# 594 – Slik bruker vi emojier for å snakke sammen

# Klar Tale nr. 42 / 2022

Mange av oss bruker emojier hver eneste dag. Slik har det vært i over ti år. Flere emojier er lette å forstå, uansett språk. En tommel opp («ok»), et hjerte («kjærlighet og omtanke») eller et smil («glede»). Mens andre emojier er vanskeligere å forstå. Unge personer bruker gjerne symbol på døden når de skal si at de synes noe er morsomt. En hode-skalle, for eksempel. En fersken-emoji kan brukes i stedet for ordet «rumpe», fordi den ligner.

Ifølge en sak på nrk.no i 2021, synes de unge at latterfjes-emojien er teit. Bare eldre personer bruker denne. Eller de som hører til generasjonen «millennials», som er mennesker født mellom 1980 og 1995.

Noen emojier er mer populære enn andre. Nettopp det leende fjeset med tårer var mest populært i 2021, skrev tek.no. 5 prosent av all emoji-bruk i verden var denne. Hjertet kom på andre plass.

# Spørsmål:

# 1: Kan du beskrive hva en emoji er?

# Svar:

# 2: Hvor bruker vi emojier?

Svar:

# 3: Hva kan hodeskalle-emojien bety (med eller uten bein)?

# Svar:

4: Hvilken emoji var mest brukt i 2021 i verden?

# Svar:

# 5: Hva er generasjon z, og hva er millennials? Svar:

# 

# 6: Hva sier Pauline Berntsen om emojiene hun sender til beste-foreldre?

# Svar:

# 

# 7: Hva bør folk tenke over når de bruker emojier, ifølge medie-viter Magnus Hoem Iversen? Svar:

# 8: Hva sier Mathias Berg-Pettersen om framtiden for emojier?

# Svar:

**Oppgave: Sett ordene på rett sted i teksten**

ukul

ikke

humor

emojier

i

en

ironisk

kan

som

flørter

død

Humor med emojier

En hode-skalle, et dødnings-hode med bein, et kors eller \_ \_ kiste. Alt dette kan bety noe helt annet enn gift, religion og \_ \_ \_. Ungdommer bruker bestemte \_ \_ \_ \_ \_ \_ \_ for å si at de «dør av latter». Hode-skallen er populær.

Hva er galt med et fjes som ler så voldsomt at tårene renner? Den er vel klarere? Nesten alle bruker den. Da kommer det \_ \_ \_ regel en reaksjon. Unge personer synes den er \_ \_ \_ \_ og passer best for eldre personer. I fjor var denne emojien den mest brukte \_ verden.

Ungdommer, eller generasjon z, bruker emojier \_ \_ \_ \_ \_ \_ \_. Det kan være en form for \_ \_ \_ \_ \_, som å uttrykke det motsatte av det du egentlig mener. Eller på en spøke-full måte si noe du \_ \_ \_ \_ mener.

Vi bruker emojier på ulik måte. Det er fort gjort å skape en misforståelse. En aubergine, en fersken eller svette-dråper \_ \_ \_ bety noe helt annet enn det som er ment. Mange bruker dem når de \_ \_ \_ \_ \_ \_ \_ med andre.

*Kilder: Klar Tale, tek.no, NRK, technoglitz.com*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.